Source: http://www.csmoradea.ro/events/bcl-etapa-4/
Timestamp: 2017-04-27 03:23:38+00:00

Document:
www.csmoradea.ro | BCL – Etapa 4 Home
U-B HomeFixturesCurrent Page BCL – Etapa 4 BCL – Etapa 4
KICK-OFF 21:30 72-61
CSM CSU Oradea a pierdut meciul cu Le Mans Sarthe, contând pentru etapa a 4-a din Grupa B în Basketball Champions League. Roș-albaștrii au cedat în secvența decisivă a partidei desfășurate la Antares Arena din Franța cu scorul de 72-61. Partida a fost transmisă în direct la DigiSport.
Meciul a început cu Mirkovic, Mandache, Barnette, Nicoară și Denison. CSM-ul a început curajos, instalându-se la conducere și jucând un baschet în care a impus ritmul. Precizia la finalizare și chiar în construcție nu a fost la cel mai înalt nivel pentru orădeni, însă ei au izbutit să se mențină în avantaj pe tabela de marcaj. Pe parcursul primului sfert s-a consemnat revenirea pe parchet a lui Martin Zeno, autor a 7 puncte în prima jumătate de meci. În schimb, s-a consemnat o accidentare la umăr pentru Sean Denison, iar Branko Mirkovic a comis două greșeli personale. La capătul secvenței inaugurale tabela de marcaj indica scorul de 18-16 în favoarea CSM CSU Oradea.
Sfertul al 2-lea a început cu Petrișor, Pasalic, Zeno, Barnette și Țîbîrnă. Echipele s-au succedat la conducere în debutul acestei perioade de joc, însă Oradea a izbutit să revină în avantaj. Biohrenii s-au desprins la două posesii pe tabela de marcaj însă finalizarea nu a fost la cel mai înalt nivel nici în această secvență. În schimb, defensiva formației antrenate de Cristian Achim a pus în dificultate adversarul, care nu a reușit să-și intre în ritm. Repriza s-a încheiat cu mai multe imprecizii la ambele panouri, scorul după 20 minute de joc fiind de 33-32 în favoarea roș-albaștrilor.
Sfertul al 3-lea a demarat cu Mirkovic, Mandache, Zeno, Barnette și Țîbîrnă. Ambele echipe marchează cu generozitate în debutul reprizei secunde, tabela de marcaj modificându-se la primele opt acțiuni de joc consecutive. Watson marchează din nou și Le Mans preia inițiativa în minutul 25 al partidei, scor 45-43. Nicoară este trimis în teren la poziția 5, iar Mirkovic înscrie primele sale puncte, pe contraatac, din serviciul lui Zeno, iar CSM-ul revine la conducere. Fundașul bulgar este sancționat cu cea de-a 3-a greșeală personală, însă Oradea se menține în avantaj pe fondul reușitelor lui Mandache și Nicoară. Nicolescu este folosit la poziția 4. Finalul celui de-al 3-lea sfert consemnează o defensivă pressing agresivă a gazdelor. Oradea s-a menținut în avantaj minim, scor 51-49.
Secvența a 4-a a început cu Mirkovic, Pasalic, Zeno, Nicolescu și Nicoară. Bobe comite două greșeli personale în primul minut, după care roș-albaștrii irosesc o situație favorabilă pe contraatac. Barnette îl înlocuiește pe Zeno, iar Nicolescu a revenit la poziția 3. Nicoară înscrie de două ori din serviciul lui Mirkovic. Watson înscrie de pe semicerc după un blocaj foarte bun, iar apărarea francezilor se asprește de la un minut la altul. Mirkovic comite a 4-a greșeală personal, fiind înlocuit cu Petrișor. Țîbîrnă ratează o bună oportunitate, iar Hanlan aduce pe Le Mans în avantaj pe contraatac. Barnette are problem la linia de pedeapsă, însă egalează la 57 și oferă un plus important la recuperare. Watson continuă să marcheze pentru gazde, care trec în avantaj cu trei minute înainte de final. Finalul partidei aparține gazdelor pe fondul unei execuții neinspirate pe faza ofensivă a CSM-ului.
Andrei Mandache și Martin Zeno au avut câte 12 puncte, Sean Barnette și Titus Nicoară au avut câte 9 puncte fiecare pentru CSM CSU Oradea. În replică, Giordan Watson a avut 24 puncte, iar Olivier Hanlan a încheiat cu 15 pentru Le Mans.
CSM CSU Oradea are 1-3 la general după această partidă. Următorul opponent în această competiție este Khimik Yuzhne, din Ucraina. Meciul se va juca la Arena Antonio Alexe din Oradea, pe 16 noiembrie. CSM CSU Oradea se deplasează în Franța, acolo unde va disputa meciul contând pentru etapa a 4-a din grupele Basketball Champions League – ediția 2016/17. Roș-albaștrii se duelează cu deținătoarea Cupei Franței, Le Mans Sarthe Basket.
Francezii vin după o victorie repurtată în campionatul intern, respectiv după primul eșec suferit în cupele europene. Echipa antrenată de către Erman Kunter strălucește la capitolul recuperare și are în componență un nucleu de jucători extrem de atletici și impresionanți din punct de vedere fizic.
CSM CSU Oradea a învins în etapa anterioară din Basketball Champions League și a avut etapă liberă în campionatul intern. Roș-albaștrii se remarcă prin jocul organizat, grija acordată mingii și capacitatea de a se apăra colectiv.
Din punct de vedere statistic, stric pe baza adversarilor întâlniți în primele trei etape, CSM-ul are avantaje la procentajul aruncările din acțiune, la recuperare ofensivă, pase decisive și posesii pierdute.
Le Mans are mai multă precizie la linia de pedeapsă, e mai eficientă la recuperare defensivă și la intercepție. De asemenea, francezii au un avantaj evident la capitolul puncte marcate din spațiul de trei secunde, respectiv la capitolul puncte marcate după posesie pierdută de oponent.
Individual, se evidențiază Ryan Pearson, Giordan Watson, Olivier Hanlan și Wilfried Yeguete pentru Le Mans. De notat că în lotul francezilor se află un fundaș care a jucat în sezonul precedent la nivel de Euroligă (Hanlan), respectiv un jucător cu o foarte bogată activitate internațională ce cuprinde prezențe la EuroBasket, FIBA World Cup și Jocurile Olimpice, respectiv în NBA, Euroligă și EuroCup (Mickael Gelabale).
Liderii CSM-ului în arena internațională sunt Sean Barnette, Branko Mirkovic și Sean Denison. Oradea a jucat în primele trei etape fără Martin Zeno, accidentat.
Meciul se dispută marți (08.11), ora 21:30. Întâlnirea se desfășoară în arena Antares și este transmisă în direct la DigiSport 2.
Comentarii comments Previous Post BCL – Etapa 3 Baschet 10/07/2016
Next Post BCL – Etapa 5

References: CSM 
 CSM 
 CSM 

CSM 
 CSM 

CSM